Lawrence O'Donnell
<s>Lawrence Francis O'Donnell Jr. (7. novembar 1951 -) je američki televizijski voditelj, politički komentator i bivši glumac, najpoznatiji kao voditelj TV-emisije The Last Word with Lawrence O'Donnell na programu kablovskog TV-kanala MSNBC.</s><s>O'Donnell, koji se politički izjašnjava kao "socijaldemokrat evropskog tipa" je 1980-ih biio jedan od bliskih suradnika uticajnog demokratskog senatora Daniela Patricka Moynihana, a poznat je i kao scenarist i producent TV-serije The West Wing.</s>

<s>Biografija</s>

<s>Lawrence Francis O'Donnell Junior se rodio u Bostonu kao dijete službenice Frances Marie (rođ.</s><s>Buckley) i advokata Lawrencea O'Donnella Seniora.</s><s>Odgojen je kao katolik, a školovao se u katoličkoj gimnaziji Saint Sebastian's School gdje se istakao kao kapetan bejzbolskog tima.</s><s>Upisao se na Harvard gdje se istakao uređivanjem satiričkog studentskog lista The Harvard Lampoon.</s><s>Godine 1976. je diplomirao ekonomiju.</s>

<s>Godine 1975. je njegov otac postao umiješan u slučaj mladog Afroamerikanca koga su ubila dva pripadnika bostonske policije tvrdeći da je bio naoružan; zastupajući njegovu majku na sudu, Lawrence Senior je uspio dokazati zataškavanje, odnosno da je bio nenaoružan.</s><s>Lawrence O'Donnell je također sudjelovao u parnici i ta iskustva su ga potakla da se 1977. godine počne baviti književnim radom.</s><s>Godine 1983. je slučaj opisao u knjizi A Case of Deadly Force, koja je tri godine kasnije adaptiran kao istoimeni televizijski film gdje je njegov lik tumačio Tate Donovan.</s>

<s>Godine 1989. se O'Donnell priključio osoblju senatora Daniela Patricka Moynihana, u čijoj će službi ostati do 1995. godine.</s><s>Od 1993. do 1995. godine je bio direktor osoblja senatskog odbora za financije.</s>

<s>Godine 1999. je O'Donnell počeo rad na TV-seriji The West Wing, na kojoj će ostati do njenog kraja 2006. godine.</s><s>Godine 2009. je postao jednim od redovnih gostiju na TV-emisiji Morning Joe Joea Scarborougha, gdje se istakao žestokom kritikom konzervativnih gostiju.</s><s>Godine 2011. je dobio vlastitu emisiju The Last Word with Lawrence O'Donnell.</s>

<s>Godine 1994. se oženio za glumicu Kathryn Harrold sa kojom ima kćer Elizabeth.</s><s>Par se razveo 2013. godine.</s>

<s>Izvori</s>

<s>Vanjske veze 
 
 The Last Word with Lawrence O'Donnell on MSNBC</s>

<s>Američki TV-voditelji
Američki televizijski glumci
Američki scenaristi
Američki televizijski producenti
Socijaldemokrati</s>

